Knerten (film)

mini|Butikken Eilertsen & EFTF, legg merke til albumet om Knerten på disken. 
Knerten er en norsk barnefilm fra 2009 regissert av Åsleik Engmark (som også har stemmen til figuren Knerten). Filmen er basert på Anne-Cath. Vestlys bøker om Lillebror og Knerten. Den er den første av filmene om Knerten, der de neste er Knerten gifter seg, Knerten i knipe (2011), Ekspedisjon Knerten (2017) og Knerten og sjøormen (2020).

Animasjonsdelene er ved Qvisten Animation.

Den ble en stor publikumssuksess og ble sett av over 370 000 da den gikk på norske kinoer. Den ble den sjette mest besøkte filmen på norske kinoer i 2009. De tre filmene hadde til sammen over 1 millioner besøkende på kino.

Den fikk blandet mottakelse av de norske anmelderne. Dagbladet, Aftenposten og Dagsavisen gav den terningkast fire, mens VG og FilmMagasinet gav tre.

Filmen vant klassen for beste barnefilm under Amandaprisen 2010 og vant i tillegg klassene for beste visuelle effekter (Qvisten Animation v/Ove Heiborg og Peter Spence) og beste produksjonsdesign/scenografi (Harald Egede-Nissen). I tillegg var den nominert i klassene beste kvinnelige hovedrolle (Pernille Sørensen), beste lyddesign (Hugo Ekornes og Gunn Tove Grønsberg) og Folkets Amanda.

 Handling 
Lillebror har nylig flyttet fra Oslo, ut på landet og har ikke fått nye venner, da hans fantasivenn – trepinnen Knerten – dukker opp i en vedstabel. Når Lillebrors mamma tar seg jobb i butikken Eilertsen & EFTF mens far er på reise som undertøysselger, må Lillebror klare seg selv store deler av dagen.

 Rolleliste 
 Adrian Grønnevik Smith som Lillebror
 Åsleik Engmark som stemmen til Knerten
 Jan Gunnar Røise som Far
 Pernille Sørensen som Mor
 Petrus A. Christensen som Philip	
 Amalie Blankholm Heggemsnes som Vesla
 Per Schaanning som Eilertsen
 Kjersti Fjeldstad som Tante Rundtomkring
 Per Jansen som Snekkeren
 Lisa Loven Kongsli som Filmstjernen Vivian Løkkeberg
 John Brungot som Bussjåføren
 Jan-Paul Brekke som Flyttemann
 Magnus Devold som Flyttemann
 Amalie Sveen Ulven som Marie
 Ole Johan Skjelbred-Knutsen som Veslas far
 Matilde Madshus 
 Niklas Hovland

Referanser

 Eksterne lenker 


Kategori:Filmer fra 2009
Kategori:Filmer basert på bøker
Kategori:Norske filmer fra 2000-årene
Kategori:Norske barnefilmer
Kategori:Norskspråklige filmer
Kategori:Amandaprisen 2010
Kategori:Amanda for beste barnefilm
Kategori:Norske filmkomedier
Kategori:Norske fantasyfilmer
Kategori:Anne-Cath. Vestly